Muránska Huta

Muránska Huta je obec na Slovensku v okrese Revúca. Súčasťou obce je miestna časť Predná Hora.

Polohopis 
Obec sa nachádza v údolí Hutského potoka, na pomedzí Muránskej planiny a Stolických vrchov. Cez Muránsku Hutu vedie cesta II/531 z Červenej Skaly do Muráňa. Necelý  juhozápadne v smere na Muráň je sedlo Predná hora, z ktorého vedie prístupová cesta do rovnomennej osady. 

Revúca je vzdialená  a Rimavská Sobota  južne, Brezno  západne a Poprad  severne. Najbližším sídlom je  vzdialená horehronská Červená Skala a  vzdialený Muráň.

Dejiny 
Prvá písomná zmienka v roku 1691. Vznik a názov obce súvisí s existenciou sklárskej huty, ktorú založili majitelia muránskeho panstva v období 1652 -1670 v hlbokej doline Hutníckeho potoka. 

Dominantou obce je klasicistický rímskokatolický Kostol sv. Anjela strážcu z roku 1831. Môžete tu nájsť kaštieľ bulharského kráľa Ferdinda I. Coburga, Tento neobarokový kaštieľ s priľahlým parkom bol vybudovaný začiatkom 20.storočia. Neďaleko zámku stojí aj drevený poľovnícky kaštieľ Coburgovcov . 

Obec mala v roku 1828  75 domov a 622 obyvateľov. Obyvatelia pracovali v lesoch a vandrovali po celom Uhorsku ako sklenári a obločiari. Časť obyvateľov obce pracovalo v miestom JRD zameranom na chov dobytka, iní občania pracovali v priemyselných závodoch Muránskej doliny 

V 60-tych rokoch 19. storočia pracovali v obci dva hámre, jeden - klinčiareň na výrobu "sekancov" (klincov do šindľov), druhý - gračiareň na výrobu grác, krompáčov, motýk, rýľov a lopát. Druh a počet výrobkov, približný počet zamestnancov a ich etnický pôvod na prelome 17.-18. storočia poznáme zo zmluvy medzi hutníkmi a panstvom.

Kultúra a zaujímavosti

Pamiatky 
 Coburgovský kaštieľ na Prednej Hore, štvorpodlažná štvorkrídlová neobaroková stavba s vnútorným nádvorím budovaná od roku 1912. Kaštieľ vybudoval bulharský cár Ferdinand Coburg, autorom projektu je budapeštianska firma Kondoras–Feledi. Do roku 1944 kaštieľ obýval Ferdinand Coburg. Kaštieľ opustil pred blížiacou sa Červenou armádou. Od roku 1952 je tu umiestnené zdravotnícke zariadenie, pre ktorého potreby bol výrazne upravený jeho interiér. Od roku 1972 slúži ako Odborný liečebný ústav psychiatrický. Fasády kaštieľa sú členené kordónovou rímsou a nárožnými lizénami s bosážou. Parter je členený pásovou rustikou. Okná sú segmentovo ukončené s profilovanými šambránami s uchami.

 Poľovnícky zámoček Ferdinanda Coburga, jednopodlažná zrubová stavba so sedlovou strechou zo začiatku 20. storočia. Stavbu údajne kúpil cár Ferdinand na poľovníckej výstave vo Viedni. Do roku 2007 sa tu nachádzali byty zamestnancov Odborného liečebného ústavu psychiatrického. V súčasnosti sa tu nachádza múzeum. Priečeliu dominuje presklená priebežná galéria a vysoký štít.

 Rímskokatolícky kostol sv. Anjelov strážcov, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1831. Kostol prešiel úpravami v rokoch 1909, 1938 a 1942. Interiér je zaklenutý pruskými klenbami. Zariadenie kostola je z 20. storočia. Fasády sú členené oknami ukončenými polelipsou so šambránami. Veža je ukončená korunnou rímsou s terčíkom a barokovou helmicou.

Zaujímavosti 
V obci sa nachádza jaskyňa Bobačka, ktorá bola v roku 2001 vyhlásená za národnú prírodnú pamiatku. Je najrozsiahlejšou jaskyňou Muránskej planiny, so zameranou dĺžkou 3036 m a hĺbkou 142 m. Hniezdi tu 13 druhov netopierov, najmä podkovár malý. Táto jaskyňa je doposiaľ jediným náleziskom troglofilného chvostoskoka Plutomurus unidentatus na Slovensku.

Turistika 
Po značkovaných trasách je dobrý prístup do okolitých pohorí a národného parku Muránska planina. Atrakciou je možnosť jazdenia na koňoch.

Turistické trasy 
 po  značke na Veľkú lúku
 po  značke cez sedlo Javorinka na Stolicu ()
 po  značke zo sedla Predná hora do obce Muránska Zdychava
 po  značke zo sedla Predná hora k Muránskemu hradu
 po sivej značke do sedla Predná hora

Osobnosti obce

Pôsobili tu 
 Ferdinand Coburg (* 1861 – † 1948), staviteľ kaštieľa Predná Hora, bulharský cár, spisovateľ, botanik, ornitológ, entomológ a filatelista.

Referencie

Iné projekty

Externé odkazy 
 Odborný liečebný ústav psychiatrický

Zdroj 
 Oficiálna stránka obce

 
Obce okresu Revúca